Broj: 01-02-05-491/19

Sarajevo, 10.05.2019. godina PREDNACRT

Na osnovu člana 23. Zakona o ministarstvima i drugim organima uprave Bosne i Hercegovine („Službeni glasnik BiH“, br. 5/03, 42/03, 26/04, 42/04, 45/06, 88/07, 35/09, 59/09, 103/09, 87/12, 6/13, 19/16 i 83/17) i člana 7. Odluke o godišnjem planiranju rada i načinu praćenja i izvještavanja u institucijama Bosne i Hercegovine („Službeni glasnik BiH“, broj 94/14), Agencija za državnu službu Bosne i Hercegovine, donosi

**PROGRAM RADA**

**Agencije za državnu službu Bosne i Hercegovine za 2020. godinu**

**I – Uvod**

Izrada godišnjeg programa rada obaveza je svih tijela Vijeća ministara Bosne i Hercegovine ( u daljem tekstu: Vijeće ministara), pa tako i Agencije za državnu službu Bosne i Hercegovine (u daljem tekstu: Agencija). U skladu sa članom 7. Odluke o godišnjem planiranju rada i načinu praćenja i izvještavanja u institucijama BiH, elementi godišnjeg programa rada institucije Bosne i Hercegovine su:

* Sažetak prioriteta za plansku godinu, sa procjenom problema i rizika;
* Tabelarni pregled očekivanih godišnjih rezultata i aktivnosti organizovanih po srednjoročnim ciljevima iz srednjoročnog plana rada;
* Tabelarni pregled zakona i podzakonskih akata koji se planiraju izraditi u planskoj godini;
* Tabelarni pregled međunarodnih ugovora koji se planiraju sklopiti u toj godini;
* Tabelarni pregled operativnih, logističkih i administrativnih aktivnosti;
* Tabelarni pregled razvojnih, investicijskih i drugih projekata za datu godinu;
* Izvještaj o provedenim konsultacijama vezanim za izradu godišnjeg programa rada i njihovom rezultatu.

Godišnji program rada Agencije sadrži podatke o specifičnom cilju koji se planira ostvariti u tekućoj godini, a koji je vezan uz opći, strateški i srednjoročni cilj, sadržan u Srednjoročnom planu rada Agencije 2020. – 2022. godina.

Godišnji program rada Agencije obuhvata planirane godišnje rezultate za čiju provedbu je nadležna Agencija, a koji predstavljaju razrađene planirane srednjoročne ciljeve iz srednjoročnog plana rada.

Srednjoročni cilj Agencije za period 2020-2022. godine je „Unaprijediti kapacitete i kvalitet rada u obavljanju poslova Vijeća ministara i institucija BiH“, a specifični cilj je „Unaprijediti sistem zapošljavanja, stručnog usavršavanja i drugih aspekata upravljanja ljudskim potencijalima u državnoj službi iz mandata Agencije“.

Implementacija specifičnog cilja realizirati će se u okviru dva programa:

I Zapošljavanje i zaštita prava državnih službenika;

II Stručno usavršavanje državnih službenika.

Prioriteti za realizaciju u 2020. godini su usko povezani sa nadležnostima Agencije i u okviru su navedenih programa.

Prioritetne aktivnosti Agencije u 2020. godini u okviru navedenih programa:

Agencija, kao institucija nadležna za realizaciju procesa zapošljavanja državnih službenika u institucijama Bosne i Hercegovine na zahtjev institucija, pomaže institucijama u realizaciji njihove kadrovske politike, organizacionog razvoja, kao i pri uspostavljanju informacionih sistema iz oblasti upravljanja ljudskim potencijalima, a što je jedan nov i savremen pristup ovom segmentu državne službe. U toku 2020. godine Agencija će u skladu sa planom zapošljavanja i zahtjevima institucijama doprinositi realizaciji njihove kadrovske politike uz istovremen razvoj sistema kompentencija i potencijalno daljnje unapređenje sistema za elektronsko zapošljavanje u državnu službu institucija Bosne i Hercegovine. Agencija će raditi na uspostavi i održavanju informacionog sistema za prikupljanje statističkih podataka o javnoj upravi, radi izgradnje kapaciteta za učinkovito izvještavanje i analizu podataka o ljudskim potencijalima u institucijama Bosne i Hercegovine, u kontekstu reforme javne uprave i procesa EU integracija. U toku 2020. godine, Agencija će, u okviru svojih mogućnosti, raditi na prevazilaženju prepreka za uspostavu Registra državnih službenika u institucijama BiH, a koja su vezana za primjenu Zakona o zaštiti ličnih podataka.

Državni službenici imaju stalnu potrebu da rade na svom stručnom obrazovanju i usavršavanju za potrebe obavljanja poslova svog radnog mjesta budući da se okruženje konstantno razvija. Agencija kao nadležna institucija da pruža usluge obuka institucijama Bosne i Hercegovine kontinuirano organizuje obuke koje su dostupne svim državnim službenicima institucija Bosne i Hercegovine (tzv. horizontalne obuke), a 2020. godina će biti posvećena izadi godišnjeg plana i programa obuka, sistema analize potreba za obukama (TNA), proširenju kataloga obuka u skladu sa procjenjenim potrebama kao i razvoj novih obuka za učenje na daljinu i blended learning. U 2020. godini planira se nastavak aktivnosti na razvoju portala za upravljanje zajednicama praktičara u raznim oblastima rada institucija BiH, te samog sistema razvoja kapaciteta državne službe kroz podršku uspostavi autonomnih, samo-organizovanih profesionalnih zajednica praktičara. Agencija će u 2020. godini pristupiti analizi potreba za obukom menadžera u institucijama Bosne i Hercegovine. Na osnovu analize planirano je da se uradi plan i program menadžerskih obuka te izradi Odluka o usvajanju Programa obuke za menadžere u institucijama Bosne i Hercegovine i uputi Vijeću ministara BiH na usvajanje. Navedene aktivnosti su planirane na osnovu preporuka koje je objavila SIGMA, a povezane su realizacijom dva projekta: Podrška efikasnoj i odgovornoj javnoj upravi, projekt EU Delegacije u BiH, kao i suradnja na realizaciji obuka za rukovodeće državne službenike s GIZ-om, Francuskom ambasadom u BiH i ENA-om.

Agencija je institucija koja igra ključnu ulogu u segmentu zaštite prava, a posebno u pogledu izjašnjavanja po žalbama i utvrđivanja disciplinske odgovornosti državnih službenika, te u pogledu davanja mišljenja na zahtjev i institucija i fizičkih lica vezano za oblast državne službe u cjelini (od zapošljavanja, preko ocjenjivanja državnih službenika i obuke državnih službenika, do mogućnosti ostvarivanja prava državnih službenika koja proizilaze iz važećih pravnih normi, kao i do sankcioniranja povrede službene dužnosti). U toku 2020. godine prioritet će biti zaštita prava ali i praćenje primjene regulatornog okvira u kontekstu ostvarivanja prava i obaveza državnih službenika. Posebna pažnja također će biti posvećena i borbi protiv korupcije putem aktivnosti predviđenih Planom borbe protiv korupcije.

Procjena mogućih problema i rizika u provođenju programa rada

*Nedovoljna budžetska sredstva potrebna za provođenje planiranih aktivnosti*

Generalno, jedan od ograničavajućih faktora u realizaciji Programa rada za 2020. godinu bio bi odobravanje budžeta Agencije ispod nivoa iskazanog putem Zahtjeva za dodjelu sredstava iz budžeta za 2020. godinu, odnosno ispod nivoa potrebnih procjenjenih sredstava, što može negativno uticati na realizaciju planiranih programskih aktivnosti. Partnerska organizacija u razvoju informacionog sistema za prikupljanje statističkih podataka o javnoj upravi sa open-data modulom te portala za upravljanje zajednicama praktičara u raznim oblastima rada institucija BiH, je njemačka Agencija za međunarodnu razvojnu saradnju (GIZ) koja treba da pruži obećanu finansijsku pomoć za razvoj ovih sistema.

*Kašnjenje u donošenju propisa*

Jedna od osnovnih razvojnih aktivnosti koji doprinose unapređenju upravljanja ljudskim resursima jeste izrada novih relevantnih propisa. Navedena aktivnost zavisi od donošenja propisa od strane Vijeća ministara koji će biti preduslov za nastavak aktivnosti za koje je zadužena Agencija u segmentu normativno-pravne djelatnosti. Kašnjenje u usvajanju ovog okvira može dovesti do kašnjenja u provođenju daljih aktivnosti koje su planirane.

*Problemi osiguranja prisustva državnih službenika na obukama*

Iako Agencija svake godine provodi analizu potreba za obukama (TNA) moguće je da planirani termini neće odgovarati ciljanim državnim službenicima ili državni službenici neće dobiti saglasnost rukovodioca zbog obima svakodnevnog posla. Zbog toga postoji rizik da određene obuke ne budu realizirane ili da ne budu realizirane u planiranom obimu.

*Neadekvatna podrška od strane eksternih pružatelja usluga implementacije IT sistema*

Određeni IT sistemi se održavaju od strane eksternih pružatelja usluga implementacije IT, te iako je način pružanja usluga definiran ugovorima sa ovim pružateljima usluga postoji mogućnost da njihova podrška neće biti adekvatna ili pravovremena.

*Zahtjevi nadležnih institucija prevazilaze kapacitete Agencije*

Budući da Agencija pokreće postupke zapošljavanja i razrješenja državnih službenika, te pruža zaštitu prava državnih službenika, a što zavisi od potreba institucija Bosne i Hercegovine, u slučaju povećanja obima aktivnosti u navedenim segmentima, postoji mogućnost da Agencija sa postojećim kapacitetima neće moći odgovoriti svim zahtjevima na efikasan i efektivan način.

**II - Tabelarni pregled očekivanih godišnjih rezultata i aktivnosti organizovanih po srednjoročnim ciljevima iz srednjoročnog plana rada**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **II - AKCIONI PLAN GODIŠNJEG PROGRAMA RADA AGENCIJE ZA DRŽAVNU SLUŽBU BOSNE I HERCEGOVINE** | | | | | | | | | | | | | |
| **Opći cilj/principi razvoja: UPRAVLJANJE U FUNKCIJI RASTA** | | | | | | | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | | | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | | | | | | | | | |
| **Specifični cilj: Unaprijediti sistem zapošljavanja, stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | | | | | | | | | |
| **Programi, projekti i aktivnosti** | **Nosilac aktivnosti** (organizaciona jedinica) | **Pokazatelji** | | | | **Troškovi** | **Izvori finansiranja** | | | | | | **Planirani kvartal za provođenje** |
| **Pokazatelji  rezultata ili uticaja** | **Jedinica mjerenja** (%, broj ili opisno) | **Polazna vrijednost  2019.** | **Ciljana vrijednost  2020.** | **Procijenjeni  troškovi** | **Budžet** | **Krediti** | **Donacije** | **Ostali izvori** | **Ukupno** | **Program u DOB-u** |
|
|
|
|
|
|
| *1* | *2* | *3* | *4* | *5* | *6* | *7* | *8* | *9* | *10* | *11* | *12* | *13* | *14* |
| **1.1 Zapošljavanje i zaštita prava državnih službenika** | |  |  |  |  | **954.000** | **844.000** |  | **110.000** |  | **954.000** |  |  |
| **1.1.1 Zapošljavanje državnih službenika** | | |  |  |  |  |  |  |  |  |  |  |  |
| 1.1.1.1 Izrada plana zapošljavanja | Sektor za postavljenja | Izrađen plan | Broj | 1 | 1 | **713.000** | **603.000** |  |  |  | **713.000** |  | IV |
| 1.1.1.2 Obrada zahtjeva za raspisivanje oglasa za popunjavanje upražnjenih radnih mjesta državnih službenika u institucijama BiH | Sektor za postavljenja | Broj zahtjeva | Broj | 100 | 110 |  |  |  |  | I, II, III, IV |
| 1.1.1.3 Provođenje procedura zapošljavanja državnih službenika (testiranja i selekcija), realizacija procedura postavljenja, mišljenja na imenovanje i imenovanja državnih službenika u institucijama BiH, po službenoj dužnosti | Sektor za postavljenja | Broj relevantnih upravnih akata | Broj | 170 | 150 |  | **110.000** |  |  | I, II, III, IV |
| 1.1.1.4 Realizacija procedura razrješenja, mišljenja na razrješenje državnih službenika u institucijama BiH | Sektor za postavljenja | Broj relevantnih upravnih akata | Broj | 70 | 70 |  |  |  |  | I, II, III, IV |
| 1.1.1.5 Evidentiranje ključnih kompetencija postavljenih i imenovanih državnih službenika | Sektor za postavljenja | Izrada prijedloga za unapređenje | Broj | 0 | 5 |  |  |  |  | I, II, III, IV |
| 1.1.1.6 Realizacija prava slobodnog pristupa informacijama i transparentnosti procedura zapošljavanja | Sektor za postavljenja | Broj obrađenih zahtjeva | Broj | 15 | 15 |  |  |  |  | I, II, III, IV |
| 1.1.1.7 Unapređenje sistema zapošljavanja državnih službenika | Sektor za postavljenja, Odsjek za IT | Izrada koncepta i priprema sistema za online prijavu kandidata na konkurse | broj | 1 | 1 |  |  |  |  | III, IV |
| 1.1.1.8 Unapređenje javnog ispita u postupku zapošljavanja državnih službenika | Sektor za postavljenja | Izmjenjen program javnog ispita | broj | 0 | 1 |  |  |  |  | II, III, IV |
| **1.1.2. Registar državnih službenika i razvoj informacionog sistema za prikupljanje statističkih podataka o javnoj upravi** | | |  |  |  |  |  |  |  |  |  |  |  |
| 1.1.2.1 Izrada teza za izmjene i dopune Zakona o državnoj službi u institucijama BiH | Sektor za pravne, opšte i finansijske poslove, Odsjek za IT | Kreirane zakonske pretpostavke za uspostavljenje registra | Broj | 0 | 1 | **96.400** | **96.400** |  |  |  | **96.400** |  | I, II, III, IV |
| 1.1.2.2 Razvoj i izrada specifikacije zahtjeva informacionog sistema za prikupljanje statističkih podataka o javnoj upravi sa utvrđenim korisničkim potrebama | Odsjek za IT, Sektor za postavljenja, Sektor za pravne, opšte i finansijske poslove | Kreirane pretpostavke za uspostavljanje sistema | Broj | 0 | 1 |  |  |  |  | III, IV |
| 1.1.2.3 Izrada uputstva za vođenje statističkih podataka u sistemu | Odsjek za IT | Izrađeno uputstvo | Broj | 0 | 1 |  |  |  |  | III, IV |
| **1.1.3.Podrška institucijama BiH u oblastima radnih odnosa iz domena rada Odsjeka za pravne poslove, zaštitu prava i opšte poslove** | | |  |  |  |  |  |  |  |  |  |  |  |
| 1.1.3.1 Izrada pregleda povreda službene dužnosti i izrečenih disciplinskih mjera | Odsjek za pravne poslove, zaštitu prava i opšte poslove | Izrađen plan | Broj | 0 | 1 | **144.600** | **144.600** |  |  |  | **144.600** |  | IV |
| 1.1.3.2 Provođenje disciplinskih postupaka | Odsjek za pravne poslove, zaštitu prava i opšte poslove | Broj provedenih disciplinskih postupaka | Broj | 12 | 8 |  |  |  |  | I, II, III, IV |
| 1.1.3.3 Davanje saglasnosti za rad na određeno vrijeme i interni premještaj | Odsjek za pravne poslove, zaštitu prava i opšte poslove | Procenat datih saglasnosti | Procenat | 95% | 90% |  |  |  |  | I, II, III, IV |
| **1.2. Stručno usavršavanje državnih službenika** | |  |  |  |  | **446.000** | **446.000** |  |  |  | **446.000** |  |  |
| **1.2.2. Analiza potreba za obukom i plan obuka** | | |  |  |  |  |  |  |  |  |  |  |  |
| 1.2.2.1. Provođenje analize o potrebama za obukom | Odsjek za obuku | Broj provednih analiza | Broj | 1 | 1 | **116.000** | **116.000** |  |  |  | **116.000** |  | IV |
| 1.2.2.2. Izrađen prijedlog plana obuke | Odsjek za obuku | Izrađen plan obuke | Broj | 1 | 1 |  |  |  |  | IV |
| 1.2.2.3. Odabir predavača za obuke | Odsjek za obuku | Broj odabranih predavača | Broj | 5 | 5 |  |  |  |  | I, II, III, IV |
| 1.2.2.4. Analiziranje potreba za obukom menadžera u institucijama BiH | Odsjek za obuku | Urađena analiza | Broj | 1 | 1 |  |  |  |  | II, III, IV |
| **1.2.1 Realizacija plana obuke** | | |  |  |  |  |  |  |  |  |  |  |  |
| 1.2.1.1 Realizacija obuka u učionici | Odsjek za obuku | Broj održanih obuka u učionici | Broj | 100 | 100 | **330.000** | **330.000** |  |  |  | **330.000** |  | I, II, III, IV |
| 1.2.1.2 Realizacija webinara | Odsjek za obuku | broj realizovanih webinara | Broj | 12 | 12 |  |  |  |  | I, II, III, IV |
| 1.2.1.3 Realizacija self-paced obuka | Odsjek za obuku | broj realizovanih elektronskih obuka | Broj | 8 | 8 |  |  |  |  | I, II, III, IV |
| 1.2.1.4 Realizacija stručnog usavršavanja državnih službenika | Odsjek za obuku | broj obučenih državnih službenika | Broj | 1800 | 1800 |  |  |  |  | I, II, III, IV |
| 1.2.1.5 Razvoj portala za upravljanje zajednicama praktičara u institucijama BiH | Odsjek za IT, Odsjek za obuku | Razvijen portal | Procenat | 0 | 100% |  |  |  |  | I, II, III, IV |

|  |
| --- |
| Urađena analiza potreba za obukom menadžera u insitucijama Bosne i Hercegovine |

**III - Tabelarni pregled zakona i podzakonskih akata koji se planiraju izraditi u planskoj godini**

Programom rada Agencije za 2020. godinu nije planirana izrada zakona**.**

|  |  |  |  |  |  |
| --- | --- | --- | --- | --- | --- |
| **IV - ZBIRNI PREGLED PLANIRANIH PODZAKONSKIH AKATA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BIH** | | | | | |
| **Opći cilj/principi razvoja: UPRAVLJANJE U FUNKCIJI RASTA** | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | |
| **Specifični cilj: Unaprijediti sistema zapošljavanja, stručnog usavršavanja i drugih aspekata upravljanja ljudskim potencijalima u državnoj službi iz mandata Agencije.** | | | | | |
| **Naziv podzakonskog akta** | **Razlozi za donošenje podzakonskog akta\*** | **Usklađivanje sa pravnim nasljeđem EU** (DA/NE) | **Prethodna procjena uticaja propisa**  (DA) | **Sveobuhvatna procjena uticaja propisa**  (DA/NE) | **Planirani kvartal za provođenje** |
| *1* | *2* | *3* | *4* | *5* | *6* |
| **1.1 Zapošljavanje i zaštita prava državnih službenika** | | | | | |
| **1.1.1. Zapošljavanje državnih službenika** | | | | | |
| Odluka o uvođenju razvijenog okvira kompetencija | Preciznije i adekvatnije normativno uređenje oblasti u skladu sa potrebama prakse | NE | DA | NE | IV |
| Odluka o načinu i postupku podnošenja elektronske prijave kandidata u postupku zapošljavanja državnih službenika | Preciznije i adekvatnije normativno uređenje oblasti u skladu sa potrebama prakse | NE | DA | NE | IV |
| Odluka o izmjenama i dopunama Odluke o načinu polaganja javnog i stručnog ispita | Preciznije i adekvatnije normativno uređenje oblasti u skladu sa potrebama prakse | NE | DA | NE | IV |
| Prijedlog Odluke o jedinicama u institucijama BiH | Preciznije i adekvatnije normativno uređenje oblasti u skladu sa potrebama prakse | NE | DA | NE | IV |
| Pravilnik o izmjenama i dopunama Pravilnika o uslovima i načinu objavljivanja internih konkursa, internih i eksternih premještaja državnih službenika u institucijama BiH | Preciznije i adekvatnije normativno uređenje oblasti | NE | DA | NE | IV |
| Odluka o uspostavi i vođenja Registra državnih službenika u institucijama Bosne i Hercegovine | Preciznije i adekvatnije normativno uređenje oblasti u skladu sa potrebama prakse | NE | DA | NE | Zavisi od stupanja na snagu izmjena i dopuna Zakona o državnoj službi u institucijama BiH |
| **1.1.3.Podrška institucijama BiH u oblastima radnih odnosa iz domena rada Odsjeka za pravne poslove, zaštitu prava i opšte poslove** | | | | | |
| Pravilnik o disciplinskoj odgovornosti državnih službenika u institucijama BiH | Preciznije i adekvatnije normativno uređenje oblasti u skladu sa potrebama prakse | NE | DA | NE | Zavisi od stupanja na snagu izmjena i dopuna Zakona o državnoj službi u institucijama BiH |
| **1.2. Stručno usavršavanje državnih službenika** | | | | | |
| **1.2.2. Analiza potreba za obukom i plan obuka** | | | | | |
| Odluka o usvajanju programa obuke za menadžere u institucijama Bosne i Hercegovine | Preciznije i adekvatnije normativno uređenje oblasti u skladu sa potrebama prakse | NE | DA | NE | IV |

**IV - Tabelarni pregled međunarodnih ugovora koji se planiraju sklopiti u toj godini**

Programom rada Agencije za 2020. godinu nije planirano sklapanje međunarodnih ugovora.

**V - Tabelarni pregled operativnih, logističkih i administrativnih aktivnosti**

|  |  |  |
| --- | --- | --- |
| **Aktivnost** | **Nosilac aktivnosti – organizaciona jedinica/odsjek** | **Planirani kvartal za provođenje aktivnosti** |
| **1** | **2** | **3** |
| **1.1.Financijsko računovodstvene aktivnosti - Upravljanje budžetom** | | | |
| Izrada potrebne dokumentacije za Dokument okvirnog budžeta (DOB) i koordinacija sa Ministarstvom finansija i trezora BiH | Sektor za pravne, opšte i finansijske poslove / Odsjek za finansijske poslove | prema Instrukciji br. 1, I i početak II kvartala |
| Izrada potrebne dokumentacije za Zahtjev za dodjelu sredstava iz budžeta za narednu godinu i koordinacija sa Ministarstvom finansija i trezora BiH | prema Instrukciji br. 2, III kvartal |
| Praćenje izvršenja i analiza odobrenog budžeta Agencije i koordinacija sa Ministarstvom finansija i trezora BiH | I, II, III i IV kvartal, prema Zakonu, Pravilniku i instrukcijama MFiT |
| Obavljanje materijalno – finansijskih poslova i koordinacija sa Ministarstvom finansija i trezora BiH | Kontinuirano |
| Obračun i isplata plata i naknada i troškova zaposlenih te ostalih primanja zaposlenih | Kontinuirano |
| ***1.2. Javne nabavke*** | | | |
| Izrada i objava Plana javnih nabavki na stranici Agencije | Sektor za pravne, opšte i finansijske poslove / Odsjek za finansijske poslove | 60 dana od dana usvajanja Budžeta institucija BiH |
| Provođenje postupaka javnih nabavki | Kontinuirano, prema Planu |
| Monitoring zaključenih ugovora za javne nabavke | Kontinuirano |
| ***1.3. Upravljanje ljudskim resursima*** | | | |
| Vođenje i ažuriranje personalne evidencije | Sektor za pravne, opšte i finansijske poslove / Odsjek za finansijske poslove/ Odsjek za pravne poslove, zaštitu prava i opšte poslove | Kontinuirano |
| Upravljanje ljudskim resursima (prijem, ocjenjivanje državnih službenika i zaposlenika, obuke i dr.) | Kontinuirano |
| Praćenje i primjena propisa vezano za aktivnosti Agencije | Kontinuirano |
| Izrada izmjena i/ili dopuna Pravilnika o unutrašnjoj organizaciji, ukoliko se ukaže potreba | Kontinuirano |
| ***1.4. Upravljanje dokumentacijom*** | | | |
| Prijem, zavođenje, nakon signiranja i dostavljanje u rad akata | Sektor za pravne, opšte i finansijske poslove | Kontinuirano |
| Preuzimanje i otpremanje pošte | Kontinuirano |
| Arhiviranje završenih predmeta | Kontinuirano |
| Uništavanje registraturne građe, nakon izdvajanja arhivske građe, u skladu sa pravilima | u skladu sa važećim propisima |
| Predavanje arhivske građe Arhivu BiH | u skladu sa važećim propisima |
| ***1.5. Institucionalna komunikacija*** | | | |
| Odnosi s javnošću | Kabinet direktora | Kontinuirano |
| ***1.6. Međunarodni projekti*** | | | |
| Saradnja sa institucijama javne uprave u BiH, međunarodnim institucijama i mrežama u okviru djelatnosti Agencije | Agencija za državnu službu BiH | Kontinuirano |
| Implementacija aktivnosti u okviru „Programa jačanja javnih investicija u BiH“ (GIZ) | Agencija za državnu službu BiH | Kontinuirano |
| **1.7. Informatička infrastruktura i podrška** | | | |
| Održavanje informaciono-komunikacione infrastrukture | Sektor za obuku i informacione tehnologije/  Odsjek za informacione  tehnologije | Kontinuirano |
| Prikupljanje i obrade sadržaja za objavu na web sajtovima/društvenim mrežama Agencije | Sektor za obuku i informacione tehnologije  Odsjek za informacione  tehnologije | Kontinuirano |
| Održavanje postojećih informacionih sistema | Sektor za obuku i informacione tehnologije  Odsjek za informacione tehnologije | Kontinuirano |

**VI - Tabelarni pregled razvojnih, investicijskih i drugih projekata za datu godinu**

Programom rada Agencije za 2020. godinu nisu predviđene razvojni, investicijski i drugi projekti.

**VII – Izvještaj o provedenim konsultacijama vezanim za izradu godišnjeg programa rada i njihovom rezultatu**

Kod izrade godišnjeg programa rada, Agencija je u skladu sa članom 4. stav (1) tačka b) i članom 8. stav (2) tačka b) Odluke o godišnjem planiranju rada i načina praćenja i izvještavanja o radu u institucijama Bosne i Hercegovine („Službeni glasnik BiH“, broj 94/14), primijenila Pravila za konsultacije u izradi pravnih propisa („Službeni glasnik BiH“, broj 5/17).

**DIREKTOR**

**Neven Akšamija**